Gerència de Vehicles de l'Administració de la Generalitat de Catalunya
Subdirecció General de Gestió del Servei de Vehicles
Comissió de Vehicles de l'Administració de la Generalitat de Catalunya
Utilització dels vehicles de representació
Adscripció del personal de gestió
L'ús dels vehicles de representació per part del/de la president/a de la Generalitat de Catalunya, dels/de les expresidents/es, del/de la conseller/a primer/a, dels/de les consellers/es, dels alts càrrecs i càrrecs assimilats i del personal de suport als/a les consellers/es ha de ser com a conseqüència de la funció pública que tenen atribuïda.
L'ús dels vehicles de representació ha de ser motivat, per tant, per la representació institucional que ostenten, per raons de l'especificitat del treball que fan o bé, de forma especial, per circumstàncies derivades de la dificultat de desplaçament per a l'exercici de la seva funció.
El Govern de la Generalitat, mitjançant Acord de 3 de maig de 2005, va aprovar els criteris d'ús del servei de vehicles de representació de l'Administració de la Generalitat de Catalunya i va acordar també iniciar els tràmits per a la creació d'un òrgan per desenvolupar les funcions d'unitat gestora per a la prestació del servei de vehicles de representació de l'Administració de la Generalitat.
Actualment, a l'Administració de la Generalitat, el servei de vehicles de representació es presta de forma descentralitzada a cada departament.
La solució adoptada en aquesta norma, de prestació del servei per una unitat gestora centralitzada, respon a la finalitat de facilitar l'organització del servei i la utilització òptima dels recursos, i a la vegada per garantir l'aplicació uniforme de criteris de prestació.
Amb aquest Decret es pretén millorar l'eficàcia, l'eficiència i la racionalitat en la prestació dels serveis automobilístics de representació de l'Administració de la Generalitat.
El Decret 363/2002, de 24 de desembre, de reestructuració de la Direcció General del Patrimoni de la Generalitat de Catalunya regula l'estructura orgànica i les funcions de la Direcció General del Patrimoni de la Generalitat de Catalunya.
Per això, de conformitat amb el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta conjunta del conseller primer, del conseller de Relacions Institucionals i Participació, del conseller d'Economia i Finances i del conseller de Governació i Administracions Públiques, i d'acord amb el Govern,
1.2 La Gerència de Vehicles de l'Administració de la Generalitat de Catalunya ha de prestar el servei de vehicles de representació al/a la president/a de la Generalitat de Catalunya, als/a les expresidents/es, al/a la conseller/a primer/a, als/a les consellers/es, als alts càrrecs i càrrecs assimilats i al personal de suport als/a les consellers/es.
A aquests efectes, s'ha d'entendre per servei de vehicles de representació el constituït per un vehicle de la Gerència de Vehicles de l'Administració de la Generalitat, un/a xofer/a i, en el seu cas, un sistema de seguretat adient, en l'activitat de transportar els càrrecs a què s'ha fet referència, com a conseqüència de l'exercici de les seves funcions públiques.
Igualment, per vehicles de representació s'han d'entendre els vehicles l'ús dels quals ve motivat per la representació institucional dels càrrecs esmentats, per raons d'especificitat del treball d'aquests càrrecs o bé, de forma especial, per circumstàncies derivades de la dificultat de desplaçament per a l'exercici de la seva funció.
La Comissió de Vehicles de l'Administració de la Generalitat de Catalunya aprovarà les directrius de prestació del servei de vehicles de representació, segons els criteris d'ús que el Govern fixi.
La Comissió també autoritzarà, si escau, la utilització dels vehicles de representació en els casos i termes previstos pel Govern.
El Govern determinarà els procediments i criteris a seguir respecte de la utilització dels vehicles de representació per part del/de la president/a de la Generalitat de Catalunya, dels/de les expresidents/es, del/de la conseller/a primer/a, dels/de les consellers/es, dels alts càrrecs i càrrecs assimilats i del personal de suport als/a les consellers/es.
Els/les xofers/es adscrits als departaments de l'Administració de la Generalitat de Catalunya que actualment presten serveis als vehicles de representació s'adscriuran a la Gerència de Vehicles de l'Administració de la Generalitat de Catalunya, mitjançant les corresponents modificacions pressupostàries i de les relacions de llocs de treball.
Per al desenvolupament de les funcions de la Gerència de Vehicles de l"Administració de la Generalitat de Catalunya, el personal dels departaments de l'Administració de la Generalitat, que actualment exerceix la gestió directa en aquest àmbit, s'adscriurà a aquesta direcció general, mitjançant les corresponents modificacions pressupostàries i de les relacions de llocs de treball.
Els vehicles de representació i tot el material i instal·lacions necessaris per a la prestació del servei de representació de l'Administració de la Generalitat de Catalunya, que actualment depenen de cada Departament, s'adscriuran a la Gerència de Vehicles de l'Administració de la Generalitat de Catalunya.
A aquests efectes, els departaments procediran a efectuar les modificacions pressupostàries pertinents per tal que la Gerència de Vehicles disposi dels crèdits suficients per satisfer l'import de la totalitat de les despeses ocasionades pel servei de vehicles de representació segons la definició de l'article 1.2 d'aquest Decret.
La gestió efectiva del servei de vehicles de representació per part de la Gerència s'iniciarà una vegada acabats els processos de modificacions pressupostàries i de les relacions de llocs de treball necessàries i, com a molt tard, l'1 de gener de 2006.
El personal funcionari i altre personal que resulti afectat per les modificacions orgàniques d'aquest Decret continuaran percebent la totalitat de les seves retribucions amb càrrec als crèdits als quals s'estaven imputant, fins que s'hagin adoptat les disposicions de desenvolupament i s'hagin fet les adaptacions pressupostàries i de relacions de llocs de treball corresponents.
La Comissió de Vehicles de l'Administració de la Generalitat de Catalunya haurà de ratificar els imports de les transferències de crèdit dels departaments al Departament d'Economia i Finances.
S'autoritza la persona titular del Departament d'Economia i Finances per dictar les disposicions que calguin per al desplegament, l'eficàcia i l'execució del que disposa aquest Decret i, en particular, per fer les modificacions pressupostàries necessàries que se'n derivin.